SET ภาคบ่ายรูดต่อ! ล่าสุดลบ 10 จุด เสี่ยงหลุดแนวรับ 1,315 จุด
SET ภาคบ่ายรูดต่อ! ล่าสุดลบ 10 จุด เสี่ยงหลุดแนวรับ 1,315 จุด
SET ภาคบ่ายรูดต่อ! ล่าสุดลบ 10 จุด เสี่ยงหลุดแนวรับ 1,315 จุด
19 ส.ค. 2563

ผู้สื่อข่าวรายงานว่า ดัชนีตลาดหุ้นไทยล่าสุด ณ เวลา 15.12 น. อยู่ที่ระดับ  1,319.88 จุด ปรับตัวลดลง 10.23 จุด หรือ 0.77% ด้วยมูลค่าการซื้อขาย 3 หมื่นล้านบาท โดยตลาดหุ้นไทยปรับตัวลดลงตามทิศทางตลาดภูมิภาคที่ส่วนใหญ่ปรับลดลง เนื่องจากนักลงทุนยังกังวลต่อสถานการณ์ความตึงเครียดระหว่างจีนกับสหรัฐ
ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยในช่วงบ่ายนี้ปรับตัวลง ซึ่งก็มองว่าตลาดฯเป็นลักษณะของการลงทุนแบบสลับวนกลุ่มเล่นเก็งกำไร เนื่องจากตลาดฯยังไม่มีปัจจัยใหม่หนุนให้ตลาดฟื้นตัวขึ้นได้หลังจากเสร็จสิ้นการประกาศผลประกอบการไตรมาส 2/63 ของบริษัทจดทะเบียนไปแล้ว
ทั้งนี้ ตลาดต่างประเทศก็เคลื่อนไหวในกรอบแคบ ๆ โดยตลาดหุ้นในภูมิภาคเอเชียส่วนใหญ่จะติดลบเล็กน้อย ขณะที่ตลาดในยุโรปเทรดบ่ายนี้ก็บวกได้เล็กน้อย เช่นเดียวกับดาวโจนส์ฟิวเจอร์สที่บวกเล็กน้อย โดยต่างรอดูรายงานการประชุมคณะกรรมการกำหนดนโยบายการเงินของธนาคารกลางสหรัฐ (FOMC) คืนวันนี้ (19 ส.ค.) และพัฒนาการของความขัดแย้งระหว่างสหรัฐฯ และจีน ซึ่งก็ยังไม่มีความแน่นอน
พร้อมให้แนวรับ 1,315-1,320 จุด ส่วนแนวต้าน 1,330 จุด
 